Rytų skirstomieji tinklai
„Rytų skirstomieji tinklai“, RST buvo lietuviška energetikos bendrovė. RST įkurta 2001 m. gruodžio 31 d., reorganizavus SPAB „Lietuvos energija“. RST buvo skirstomojo tinklo operatorė, atsakinga už žemosios ir vidutinės įtampos elektros tinklų priežiūrą, patikimumą bei plėtrą. Nacionalinėje elektros rinkoje RST buvo visuomeninis elektros tiekėjas, įpareigotas tiekti elektros energiją visiems to pageidaujantiems vartotojams aptarnaujamoje teritorijoje – rytinėje Lietuvos dalyje. RST valdomas tinklas – tai dalis 110 kV ir žemesnės įtampos elektros linijų ir įrenginių, kuriais elektra pasiekia klientus. Bendrovė aptarnavo per 750 000 klientų 34 800 km² teritorijoje. RST aptarnaujama teritorija buvo padalinta į keturis regionus: Vilniaus, Panevėžio, Alytaus ir Utenos. 2011 m. sausio 1 d. RST baigė savo veiklą kaip juridinis asmuo. LESTO perėmė bendrovės turtą, teises ir pareigas.